
Kasutuslubade väljastamine

1. ASJAOLUD JA MENETLUSE KÄIK

Läbivaatamiseks laekus ehitiste kasutuslubade väljastamise taotlused koos õigesti vormistatud  ehitamise tehniliste dokumentidega ja makstud riigilõivuga.
2.    ÕIGUSLIKUD JÄRELDUSED

2.1. Kohaliku omavalitsuse korralduse seadus § 30 lõige 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva Linnavolikogu 20. märtsi 2003.a määrus nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine".
2.3. Ehitusseaduse § 33 lõige 2 kohaselt kasutusloa saamiseks tuleb esitada kasutusloa taotlus, ehitusprojekt, mille kohaselt ehitis on ehitatud, lisaks ehitusprojektile ehitamise tehniliste dokumentide originaalid või dokumendi väljastaja või ehitustoote tarnija toote nõuetele vastavuse tõendamise seaduse tähenduses või ehitise omaniku või kohaliku omavalitsuse kinnitatud koopiad, kui kasutusloa taotlejal on ehitamise tehniliste dokumentide säilitamise kohustus, õigusaktis sätestatud juhtudel dokument, mis tõendab ehitise kasutusele võtmisele eelneva ehitise, selle osa või ehitise tehnosüsteemi tehnilise kontrolli teostamist, õigusaktis sätestatud juhtudel kirjalik nõusolek ehitise või selle osa kasutusele võtmiseks, tasuda riigilõiv.
2.4. Ehitusseaduse § 33 lõige 5 kohaselt ehitise osale võib anda kasutusloa, kui ehitise osa on võimalik funktsionaalselt ja ohutult kasutada
2.4. Ehitusseaduse § 33 lõige 8 kohaselt mitme  isiku  ühises omandis oleva ehitise korral peavad kasutusloa taotluse esitama ehitise omanikud ühiselt.

                                                       3. OTSUS

Vastavalt omanike taotlusele väljastada järgmistele ehitistele kasutusload:
3.1. Partisani tn 3a korterelamu rekonstrueeritud katusele;
3.2. Sivertsi linnaosa, Süsiaugu maaüksusele ehitatud tänavavalgustusele; 
3.3. Sivertsi linnaosa, Süsiaugu maaüksusele  ehitatud maakaabliliinele;
3.4. Raudtee tn 17 laiendatud garaažidele 2;
3.5. Puškini tn 54 hoone rekonstrueeritud osale.   
4. RAKENDUSSÄTTED

 4.1. Korraldus jõustub punktis 1 nimetatud ehitiste omanikele teatavakstegemisest.


 4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

